વડોદરાના રાજવી સયાજીરાવ ગાયકવાડ (ત્રીજા)એ વિવિધ ક્ષેત્રમાં કરેલા કાર્યો અને તેમની કારકીર્દીમાં રહ્યા હોય તેવા લક્ષણો જે જીવીત મોભાદાર વ્યક્તિને મળતા આવતા હોય તેવી વ્યક્તિને બરોડા મેનેજમેન્ટ એસોસીએશન દ્વારા આ પ્રતિષ્ઠિત એવોર્ડ આપીને સન્માન કરવામાં આવતુ હોય છે. તેમાં પણ ખાસ કરીને બિઝનેસ, ખેલકુદ, સમાજ ઉથ્થાન, શિક્ષણ, શાસન અથવા મેડિકલમાં ખુબ જ યોગ્ય પ્રદાન કરવામાં આવ્યુ હોય તેવી વ્યક્તિઓની પસંદગી કરવામાં આવતી હોય છે. પ્રાથમિક તબક્કે બીએમએ તરફથી એક નામોની યાદી જ્યુરીને આપવામાં આવતી હોય છે. તે યાદીમાંથી જ્યુરી તરફથી આખરી નામની પસંદગી કરવામાં આવતી હોય છે.